وفد قبیلہ عنس بن مالک

وفد عنس بن مالک (مذحج)کے ایک شخص جن کا نام ربیعہ تھا۔بطور وفد سنہ 10ھ بارگاہ نبوی میں حاضر ہوئے
جب یہ ربیعہ نامی شخص حاضر ہوئے تو نبی کریم  شام کا کھانا تناول فرما رہے تھے آپ نے انھیں کھانے کے لیے بلایا تو یہ بیٹھ گئے جب کھانا ختم ہوا تو آپ  نے فرمایا کیا تم گواہی دیتے ہو کہ اللہ کے سوا کوئی عبادت کے لائق نہیں اور محمد اللہ کے بندے اور رسول ہیں تو اس نے جواب میں کہا
"أَشْهَدُ أَنْ لاَ إِلَهَ إِلاَّ اللَّهُ وَأَنَّ مُحَمَّدًا عَبْدُهُ وَرَسُولُهُ" میں گواہی دیتا ہوں کہ اللہ کے سوا کوئی عبادت کے لائق نہیں اور بے شک محمد اس کے بندے اور اس کے رسول ہیں
پوچھا تم طمع سے آئے ہو یا خوف سے؟ تو وہ عرض کرنے لگے طمع کے متعلق عرض یہ ہے کہ بخدا آپ کے قبضے میں کوئی مال نہیں(جس کا کوئی لالچ کرے)اور خوف کے متعلق گزارش ہے کہ بخدا میں ایسے شہر میں رہتا ہوں جہاں آپ کے لشکر نہیں پہنچ سکتے۔ لیکن مجھے آخرت کے عذاب کے متعلق بتایا گیا تو میں ڈر گیا اور مجھے اللہ پر ایمان کا کہا گیا تو میں ایمان لایا۔
رسول اللہ  نے حاضرین کی طرف متوجہ ہو کر فرمایا قبیلہ عنس کے لوگ اکثر مقرر ہیں چند روز انھوں نے وہاں قیام کیا اکثر رسول اللہ  کے پاس حاضر ہوتے۔ ایک دن رخصت کے لیے حاضر ہوئے تو فرمایا روانہ ہو جاؤ اجازت ہے انھیں زاد راہ دیا اور فرمایا اگر کوئی تمھیں مرض وغیرہ لاحق ہو جائے تو کسی قریب دیہات میں پناہ لینا۔ وہ رخصت ہوئے راستے میں بخار ہو گیا ایک گاؤں چلے گئے وہاں پر ہی فوت ہو گئے اللہ ان پر رحمت کرے۔طبقات ابن سعد حصہ دوم صفحہ 81 تا 83 محمد بن سعد، نفیس اکیڈمی کراچینهایۃ الأرب في فنون الأدب مؤلف:شہاب الدين النویری ناشر: دار الكتب والوثائق القومیہ، القاہرہ

 حوالہ جات 

زمرہ:وفود عرب